Diari Oficial de la Generalitat Valenciana


Sumari del DOGV 6008, del 07-05-2009 (2009/4918)

Informació publica del Projecte de Reparcel·lació de la Unitat d'Actuació Núm. 1 Baix la Torre.
-----------------------------------------------------------------------------------------------

### Dades del document

Número de DOGV
:   6008

Data del DOGV
:   07-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4918


Data del document
:   29-04-2009

Organisme emissor
:   Ajuntament de Serra

Tipus de document
:   Informació Pública

Descriptors 

:   * Serra
    * administració local
    * pla d'urbanisme

Informació publica del Projecte de Reparcel·lació de la Unitat d'Actuació Núm. 1 Baix la Torre. [2009/4918]  
L'alcalde de l'Ajuntament de Serra, mitjançant Decret núm. 150/2009, del dia 27 d'abril del 2009, ha resolt el següent amb relació al Projecte de Reparcel·lació de la Unitat d'Actuació Núm. 1 Baix la Torre:  
«I. L'Ajuntament en ple de Serra, en sessió extraordinària celebrada el 30 de maig de 2008, va aprovar definitivament el Programa d'Actuació Integrada per al Desenvolupament, per gestió directa, de la UA 1 Baix la Torre.  
II. Amb registre d'entrada en l'Ajuntament de Serra núm. 2570, de 13 de juny de 2008, G.S. Local, SL, adjudicatari del contracte de consultoria i assistència per a la redacció dels instruments urbanístics de la unitat d'actuació núm. 1 de les normes subsidiàries de Serra i per a la gestió de les seues quotes d'urbanització, va presentar el Projecte de Reparcel·lació de la UA 1 Baix la Torre, per a la seua tramitació i aprovació.  
III. Així mateix, de conformitat amb l'article 177.1.b) de la Llei 16/2005, de 30 de desembre, de la Generalitat, Urbanística Valenciana, amb data 16 d'octubre de 2008 (RS núm. 2360), es va sol·licitar del Registre de la Propietat de Massamagrell certificació de domini i càrregues a l'efecte d'acreditar la titularitat i situació de les finques inicials, així com la pràctica de la nota marginal que dóna compte de l'inici de l'expedient de reparcel·lació, tal com preveu la normativa hipotecària sobre inscripció d'actes de naturalesa urbanística, havent-se emés per la registradora de la Propietat amb data 25 d'octubre del 2008.  
IV. Amb data 11 de febrer de 2009 es va emetre un informe per l'Oficina Tècnica Municipal en el qual s'indicava que s'havien detectat en el document presentat amb RE núm. 2570, de 13 de juny de 2008, una sèrie d'errors referents a dades de titularitats i superfícies aportades, que es considerava necessari rectificar per a poder procedir a la seua tramitació.  
V. Amb Registre d'Entrada en l'Ajuntament de Serra núm. 1122, d'11 de març de 2009, G.S. Local, SL va presentar el document del Projecte de Reparcel·lació de la UA 1 Baix la Torre, en què s'ha procedit a rectificar les incidències detectades per l'Oficina Tècnica Municipal en el seu informe d'11 de febrer de 2009.  
VI. Amb data 13 de març de 2009 l'arquitecte municipal va emetre un informe, amb relació a la documentació presentada per l'equip redactor, amb data 11 de març de 2009. Segons este informe "la documentació presentada per l'equip redactor es considera que està incompleta, per la qual cosa haurà de completar-se i tornar a remetre's a l'Ajuntament de Serra per a la seua revisió tècnica."  
VII. Amb registre d'entrada en l'Ajuntament de Serra núm. 1613, de 17 d'abril de 2009, G.S Local, SL presenta la documentació relativa al Projecte de Reparcel·lació de la UA 1 Baix la Torre completada, i l'arquitecte municipal emet informe en sentit favorable a la seua tramitació.  
VIII. En la relació de propietaris i interessats consta un desconegut, i és en este cas necessari, segons disposa l'article 402.4 del Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, traslladar la incoació de l'expedient de reparcel·lació al Ministeri Fiscal, perquè puga comparéixer i al·legar en ell en defensa dels propietaris.  
De conformitat amb la Llei 16/2005, de 30 de desembre, de la Generalitat, Urbanística Valenciana i el Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, i fent ús de les competències atorgades per la legislació vigent, resolc:  
Primer. Sotmetre al tràmit d'informació pública, durant el termini d'un mes, a comptar de la publicació del corresponent anunci en el Diari Oficial de la Comunitat Valenciana, el Projecte de Reparcel·lació de la UA 1 Baix la Torre, redactat a instàncies d'este Ajuntament per G.S. Local, SL.  
La informació pública es realitzarà per mitjà de la remissió de notificació a tots els interessats i la publicació d'un anunci en el Diari Oficial de la Comunitat Valenciana, anunci que es publicarà una vegada remeses les notificacions als interessats. Ambdós indicaran la possibilitat de formular al·legacions durant el termini d'un mes, comptat des de la publicació de l'anunci en el DOCV.  
Junt amb el projecte de reparcel·lació citat se sotmet a informació pública la certificació registral de domini i càrregues expedida pel Registre de la Propietat de Massamagrell amb relació a les finques afectades pel projecte esmentat.  
Segon. Remetre notificació a tots els interessats, en els termes en què estos es definixen en l'article 412 del Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística.»  
Cosa que es publica de conformitat amb el que establix l'article 416 del Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, perquè en el termini d'un mes, comptat des de la publicació del present anunci en el DOCV, els interessats puguen formular al·legacions si els convé segons dret.  
El projecte podrà consultar-se en l'Oficina Tècnica de l'Ajuntament de Serra en horari d'atenció al públic.  
De conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present anunci servix de notificació als interessats que puguen resultar desconeguts, dels qui s'ignore el lloc de notificació, o bé, intentada esta, no siga possible practicar-la.  
Serra, 29 d'abril de 2009.- L'alcalde: Javier Arnal Gimeno.